Cléire

Tíreolaíocht 
Is é Oileán Chléire, atá 7 km ar fhaid agus 2 km ar leithead, an t-oileán is faide ó dheas in Éirinn a bhfuil cónaí ann. Tá sé 15 ciliméadar siar ó Dhún na Séad i gCo. Chorcaí. Tá Carraig Aonair léi féin 3 mhíle siar ón oileán. Síneann Carn Uí Néid, an pointe is faide ó dheas ar an mórthír, siar ó thuaidh. clé|mion|Tithemion|cléclé|mion|An séipéal 

 Áiseanna 
Tá tábhacht ar leith ag baint le teach solais Charraig Aonair, atá siar ón oileán, i ngnóthaí turasóireachta an oileáin. Tá an-suim ag turasóirí dul amach leis an Charraig a fheiceáil ar thuras báid. 

In 2024, d'fhógair Fáilte Éireann agus Údarás na Gaeltachta infheistíocht  nua; caithfear €1 milliún ar Ionad Cuairte agus Oidhreachta Chléire agus Charraig Aonair. Beidh taispeántas 3 Thoiseach san Ionad.

 Féilte 
Sa bhliain 2023, chothaigh AerachAiteachGaelach nasc le pobal an oileáin nuair a d'eagraigh Ruairí Ó Donnabháin agus a chomhghleacaithe Bród Chléire 2023, an chéad fhéile LADTAIÉ+ ar an oileán.

Gaeilge Chléire

Is féidir staidéar a dhéanamh ar chanúint an oileáin sa leabhar Seanchas Chléire le Conchúr Ó Síocháin agus sa leabhar Céad Fáilte go Cléire. Ceann de na shean-dírbheathaisnéisí Gaeltachta é an chéad cheann acu, agus cnuasach béaloidis ón oileán an dara ceann acu.
 Daonáireamh 2011 
De réir daonáireamh Poblacht na hÉireann 2011 tá cónaí ar 124 (fir, 63; mná, 61) duine ar oileán Chléire. Dúirt 88 duine (74.6% den daonra trí mbliana d'aois nó níos aosta) go raibh an Ghaelainn acu. Dúirt 40 duine (33.6%) go n-úsáidfidís an Ghaelainn go laethúil lasmuigh den chóras oideachais.

 Bailte fearainn 
 Baile Iarthach Theas
 Baile Iarthach Thuaidh
 Cnocán an Choimthigh
 Gleann Iarthach
 Gleann Meánach
 Gleann Oirtheach
 Coinnlín
 Crathach Thiar
 Crathach Thoir
 Cill Leice Fórabhain
 Lios Ó Móine
 Cnocán na mBairneach
 Gort na Lobhar
 An tArdghort
 Ceathrúna
 Comalán

 Naisc sheachtracha 
 http://oilean-chleire.ie/index 
 Coláiste Phobal Chléire 
 http://census.cso.ie/sapmap2011/Results.aspx?Geog_Type=SA&Geog_Code=047068001&CTY=18 
 Logainmneacha Chléire, Co. Chorcaí, Iml I, tráchtas PhD le Éamon Lankford, 1995
Logainmneacha Chléire, Co. Chorcaí, Iml II, tráchtas PhD le Éamon Lankford, 1995

 Tagairtí 

Catagóir:Gaeltacht Chontae Chorcaí
Catagóir:Oileáin Ghaeltachta
Catagóir:Oileáin Chorcaí
Catagóir:An Fhíor-Ghaeltacht
Catagóir:Cléire